ক্ষালা (উপন্যাস)
ক্ষালা (ওলুফ ভাষায়: Xala) বিখ্যাত আফ্রিকান লেখক উসমান সেমবেন রচিত উপন্যাস। সেনেগালের রাজধানী দাকার-এর এক ধনী রাজনীতিবিদ ও ব্যবসায়ীর দুর্নীতিপরায়ণতা ও পারিবারিক জীবন নিয়ে এই উপন্যাস রচিত হয়েছে। সেমবেন এই উপন্যাস থেকে একটি চলচ্চিত্র নির্মাণ করেছেন। এই ছবির পরিচালক তিনি নিজেই। ১৯৭৩ সালে ক্ষালা উপন্যাস প্রকাশিত হয়, আর চলচ্চিত্রটি মুক্তি পায় ১৯৭৫ সালে। এই উপন্যাসের একটি বঙ্গানুবাদ প্রকাশিত হয়েছে। বাংলা অনুবাদটির নাম ঋণ। অনুবাদ করেছেন উজ্জ্বল ভট্টাচার্য ও কাজল বন্দ্যোপাধ্যায়। অনুবাদটি কাগজ প্রকাশন কর্তৃক প্রকাশিত আফ্রিকার সাহিত্য সংগ্রহ নামক সংকলন গ্রন্থের দ্বিতীয় খণ্ডে স্থান পেয়েছে। বইটি ২০০৪ সালের মার্চ মাসে প্রথমবারের মত প্রকাশিত হয়। প্রকাশক হলেন কাজী শাহেদ আহমেদ।